b'\n_START_ARTICLE_\nPai gow -pokeri\n_START_PARAGRAPH_\nPai gow -pokeri (englanniksi my\xc3\xb6s double-hand poker) on yhdysvaltalainen versio kiinalaisesta pai gow -pelist\xc3\xa4. Peli\xc3\xa4 pelataan pelikorteilla kiinalaisten dominojen sijaan. Pai gow -pokerin kehitt\xc3\xa4jin\xc3\xa4 pidet\xc3\xa4\xc3\xa4n Sam Torosiania ja Fred Wolfia._NEWLINE_Peli\xc3\xa4 pelataan normaalilla 52 kortin korttipakalla, jossa on lis\xc3\xa4ksi yksi jokeri. Peli\xc3\xa4 pelataan kuuden hengen p\xc3\xb6yd\xc3\xa4ss\xc3\xa4, jossa on yksi jakaja. Jokainen pelaaja yritt\xc3\xa4\xc3\xa4 voittaa pankin, joka voi olla kasinon jakaja tai joku muista p\xc3\xb6yd\xc3\xa4n pelaajista.'